stanford-oval/wikipedia huggingface dataset:
Philippe Senderos
Ura > Maajoukkueura

Senderos pelasi ensimmäisen A-maaottelunsa MM-karsintaottelussa Ranskaa vastaan maaliskuussa 2005. Ensimmäisen maaottelumaalinsa hän teki Kyprosta vastaan saman vuoden syyskuussa. Hänet nimettiin Sveitsin maajoukkueeseen vuoden 2006 MM-kisoihin Saksaan. Hän pelasi kisoissa kolme ottelua. Ottelussa Etelä-Koreaa vastaan hän teki maajoukkueuransa kolmannen maalin, kun Sveitsi voitti maalein 2–0 ja pääsi voitolla neljännesvälieriin. Senderos loukkasi samassa ottelussa olkapäänsä ja joutui jättämään kisat kesken. Neljännesvälierissä Ukraina pudotti Sveitsin jatkosta rangaistuspotkukilpailun jälkeen.
Senderos pelasi kolme ottelua EM-kilpailuissa 2008 sekä yhden ottelun MM-kilpailuissa 2010 ja 2014.
Yksityiselämä

Philippen isä on espanjalainen ja äiti serbialainen (Zorian Novaković).
Senderos puhuu sujuvasti viittä kieltä: englantia, ranskaa, espanjaa, saksaa sekä italiaa, mutta sanoo The Guardianin haastattelussa haluavansa oppia puhumaan vielä joitain muitakin kieliä.
Pontos (yritys)

Pontos Oy on suomalainen Ilpo Kokkilan ja Timo Kokkilan sijoitustoimintaa harjoittava yhtiö. Yhtiön toimitusjohtajana toimii Timo Kokkila ja hallituksen puheenjohtajana Ilpo Kokkila. Pontos omistaa Tallinnan Sokos Hotel Virun kiinteistön ja viereisen kauppakeskuksen, Viru Keskuksen. Vuonna 2017 Pontos omisti 39 prosenttia Valmet Automotivesta.
Aiheesta muualla

Pontosin kotisivut
Pierre Brabant

Pierre Brabant vuonna 1950.
Pierre Brabant (26. elokuuta 1925 Montreal – 29. elokuuta 2014) oli kanadalainen pianisti ja säveltäjä. Hän opiskeli pianonsoittoa Raymond Davidin ja J.-Élie Savarian johdolla vuosina 1942–1943 ennen pääsyään Conservatoire de musique du Québeciin 1951. Hän opiskeli lisäksi urkujensoittoa Marcel Duprén ja Eugène Lapierren johdolla. Brabant piti ensimmäisen resitaalinsa hyvin nuorena ja esiintyi vuonna 1942 CBC:n ohjelmassa Young Artists of Tomorrow. Pian tämän jälkeen hän voitti ensimmäisen palkinnon CBC:n radiokilpailussa. Oleskeltuaan Pariisissa 1947–1948 Brabant esitti Kanadassa resitaalikiertueellaan monia omia sävellyksiään: Sonatine en do, Caprice laurentien, Cinq Cantilènes ja Cinq Églogues. Brabant sävelsi musiikin Ruth Sorelin balettiin La Gaspésienne (1949).
Brabant kiinnostui myöhemmin myös popmusiikista ja sävelsi lisäksi musiikkia moniin lastenohjelmiin. Brabantia kuullaan monilla levytyksillä niin pianistina kuin säveltäjänäkin. Vuodesta 1987 alkaen Brabant säesti basso Joseph Rouleauta. Tässä ominaisuudessa hän osallistui varsinkin Félix Leclercin laulujen esityksiin.
Petsamon taistelu

Petsamon taistelu käytiin Suomen ja Neuvostoliiton joukkojen välillä Petsamossa Lapissa. Taistelu alkoi talvisodan alkaessa 30. marraskuuta 1939, ja se päättyi sodan loppumiseen 12. maaliskuuta 1940. Taistelu käytiin osasto Pennasen ja Neuvostoliiton 52. divisioonan ja 104. vuoristodivisioonan välillä. Suomen osalta taistelutoimia johdettiin ensin Pohjois-Suomen Ryhmän ja myöhemmin Lapin Ryhmän esikunnasta.
Suunnitelmat ja joukot

Pohjois-Suomen Ryhmän alaiseen Petsamon harjoituskeskukseen oli saapunut pohjoisimmasta Lapista syksyn 1939 ylimääräisten harjoitusten mukana joukkoja, jotka olivat tottuneet kylmyyteen ja vaikeakulkuiseen maastoon. Harjoituskeskuksen miehistö koostui Lapin Rajavartioston neljännestä komppaniasta (4./LR). Keskuksessa perustettiin 10. ja 11. erilliset komppaniat (10.Er.K ja 11.Er.K) sekä 5. erillinen patteri (5.Er.Ptri), joiden tehtävänä oli torjua vihollisen hyökkäykset viimeistään Yläluostarin tasalle. Suomalaisissa sotasuunnitelmissa oltiin valmiita luopumaan Petsamovuonon alueella olevista kylistä.
Kuolan niemimaalle sijoitettuun Neuvostoliiton 14. armeijaan kuuluivat 14. ja 52. jalkaväkidivisioonaa sekä 104. vuoristodivisioona. Armeijan tehtävänä oli valtaamalla Petsamo estää liittoutuneiden maihinnousu Kuolan niemimaalle ja hyökkäykset Norjan alueelta. Aluksi oli suunniteltu, että 104. vuoristodivisioona hyökkäisi Jäämeren kautta ja että 52. divisioona hyökkäisi maarajan yli ja etenisi Nautsiin, mutta itse taistelussa 52. divisioona kuljetettiin meritse hyökkäämään Petsamoon samalla, kun 104. vuoristodivisioona hyökkäsi rajan yli. 14. divisioona jäi Kuolan niemimaalle odottamaan mahdollista liittoutuneiden maihinnousua.
Taistelu

Neuvostojoukot hyökkäsivät aamulla 30. marraskuuta rajan yli Kalastajasaarennossa sekä Petsamon alueella. Petsamon harjoituskeskuksen päällikkö kapteeni Valdemar Salmelo antoi käskyn tuhota satamalaitteet, polttaa Petsamovuonon kylät ja vetäytyä Yläluostarin alueella sijainneisiin taaempiin asemiin. Satamalaitteiden tuhoaminen onnistui vain osittain, ja 104. vuoristodivisioona eteni luultua hitaammin. Siksi Salmelo arvioi toimintansa olleen liian hätiköityä ja ampui itsensä seuraavana päivänä kovien paineiden alla. Petsamon joukkojen komentajaksi määrättiin kapteeni Antti Pennanen. Yläluostarin alueella suomalaisjoukot pysäyttivät 104. vuoristodivisioonan vastahyökkäyksellä, minkä jälkeen joukot vetäytyivät taaempiin viivytysasemiin Maajärvellä. Maajärvellä Pennanen muodosti kolme komppaniaa käsittävän osasto Pennasen.
Neuvostoliiton 52. divisioona oli tuotu 15. joulukuuta mennessä meriteitse kokonaisuudessaan Petsamoon. Divisioonan kärkijoukot olivat jo aloittaneet hyökkäyksensä muutamaa päivää aiemmin. Osasto Pennanen luopui Salmijärven alueesta vielä samana päivänä aamuyöllä. 18. joulukuuta mennessä osasto oli vetäytynyt Kornettijoelle asti, jonne viivytystaisteluvaihe päättyi. 25.–26. joulukuuta osasto teki vastahyökkäyksen Höyhenjärvelle.
Neuvostojoukkojen oltua miltei kaksi kuukautta paikoillaan 52. divisioona aloitti etenemisen uudelleen. Suomalaisjoukot joutuivat vetäytymään 27. joulukuuta Kornettijoelta Nautsiin. Maaliskuun 7. päivänä neuvostojoukot aloittivat hyökkäyksen uudelleen ja valtasivat Nautsin. Osasto Pennanen vetäytyi jälleen etelään päin, Kohisevan tasolle. Nautsin valtaamisen jälkeen Petsamon alueen suunnalla ei tapahtunut sotatoimia.
Lopputulos

Neuvostojoukot saivat vallattua suuren alueen Petsamoa, mutta niiden eteneminen syvemmälle Lappiin saatiin kuitenkin pysäytettyä suomalaisten viivytystaisteluiden, kylmyyden ja vaikeakulkuisen maaston ansiosta.
Aiheesta muualla

Militera.lib.ru (venäjäksi)
Pierre Boutet

Pierre André Boutet (6. marraskuuta 1925 Québec City – 27. lokakuuta 2010 Charlesbourg) oli kanadalainen tenori ja radiotuottaja. Hän aloitti lauluopintonsa vuonna 1943 Émile Larochellen johdolla ja piti ensimmäisen resitaalinsa 17-vuotiaana. Tämän jälkeen hän kävi säännöllisesti tunneilla Columbian yliopistossa stipendin turvin (1947–1948). Hän opiskeli myös The Royal Conservatory of Musicissa George Lambertin ja Herman Geiger-Torelin johdolla.
Boutet voitti useita kilpailuja ja lauloi muun muassa Matteus-passion esityksessä Toronton Mendelssohn-kuoron kanssa. Vuonna 1950 hän debytoi Canadian Opera Companyn oopperajuhlilla Ottavion roolissa oopperassa Don Giovanni, minkä lisäksi hän esiintyi Faustin nimiroolissa. Mendelssohn-kuoron kanssa hän esiintyi myös Missa solemniksen ja Giuseppe Verdin Requiemin tulkinnoissa. Vuosina 1951–1953 hän jatkoi opiskelua New Yorkissa Paul Althousen ja Cesare Sturanin johdolla.
Vuonna 1964 Boutet aloitti uran CBC:n tuottajana, ja vuonna 1983 hän perusti 24 nuoren muusikon CBC Sinfonietta -orkesterin. Sen johdon hän uskoi Gilles Augerin käsiin. Hän tilasi orkesterille teoksia sellaisilta säveltäjiltä kuin Denis Bédardilta, Daniel Bolducilta, Denys Boulianelta, Denis Dionilta, Bruno Fecteaulta, Alain Gagnonilta ja Mario Parentilta. Boutet oli vuodesta 1990 Kanadan ritarikunnan jäseneksi. Benoît ja René Boutet ovat hänen poikiaan.
Pretty Boy Floyd

| Pretty Boy Floyd |
| --- | --- |

Henkilötiedot
Koko nimi:  Charles Arthur Floyd
Syntynyt: 3. helmikuuta 1904 Adairsville, Georgia, Yhdysvallat
Kuollut: 22. lokakuuta 1934 (30 vuotta) East Liverpool, Ohio, Yhdysvallat
Muut tiedot
Rikokset:  pankkiryöstö
Vangittu:  24. marraskuuta 1930
Rangaistus:  15 vuotta vankeutta (karkasi vankilasta)
Charles Arthur ”Pretty Boy” Floyd (3. helmikuuta 1904 Adairsville, Georgia – 22. lokakuuta 1934 East Liverpool, Ohio) oli yhdysvaltalainen pankkiryöstäjä. Hän toimi Länsi- ja Etelä-Yhdysvalloissa ja hänen rikoksensa saivat suurta näkyvyyttä mediassa 1930-luvulla. Monien muiden tuonaikaisten suurten yhdysvaltalaisten rikollisten tapaan, myös Pretty Boy Floydin tappoi Melvin Purvisin johtama ryhmä. Floyd on nykyäänkin tunnettu hahmo yhdysvaltalaisessa populaarikulttuurissa.
Powaqqatsi

| Powaqqatsi> Powaqqatsi: Life in Transformation |
| --- | --- |

Ohjaaja:  Godfrey Reggio
Käsikirjoittaja:  Godfrey Reggio Ken Richards
Tuottaja:  Godfrey Reggio Lawrence Taub Yoram Globus
Säveltäjä:  Philip Glass
Kuvaaja:  Graham Berry Leonidas Zourdoumis
Leikkaaja:  Iris Cahn Alton Walpole
Valmistustiedot
Valmistusmaa:  Yhdysvallat
Tuotantoyhtiö:  Institute for Regional Education (käännä suomeksi)
Levittäjä:  Cannon Films Netflix
Ensi-ilta:  1988
Kesto:  99 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Powaqqatsi (Powaqqatsi: Life in Transformation) on yhdysvaltalainen Godfrey Reggion ohjaama kokeilevan runollinen dokumenttielokuva vuodelta 1988. Filmi kuvaa kehitysmaiden oloja ja raskaan fyysisen työn tekijöitä ympäri maailmaa, näyttävästi ja yllättävin tyylikeinoin kuvattuna ja leikattuna Philip Glassin minimalistiseen musiikkiin ilman puhuttua tekstiä tai dialogia. Elokuva on jatkoa Koyaanisqatsi -elokuvalle ja keskimmäinen osa Reggion ”Qatsi-trilogiasta”, jonka kolmas ja viimeinen osa on Naqoyqatsi.
Aiheesta muualla

Koyaanisqatsi.org
Spirit of Baraka
Pretty Tied Up

| ”Pretty Tied Up” Guns N’ Roses |
| --- | --- | --- |

Singlen tiedot
 Albumilta: Use Your Illusion II
 Julkaistu: 1992
 Tuottaja(t): Mike Clink
 Tyylilaji: hard Rock
 Kesto: 04.46
 Levy-yhtiö: Geffen
Pretty Tied Up on Guns N' Rosesin säveltämä kappale. Izzy Stradlin sävelsi sen suurimmalta osalta. Kappale ei menestynyt listoilla kovin hyvin. Kappale on Use Your Illusion II:n lisäksi myös albumilla Live Era '87-'93.
Pitkäjärvi (Hämeenlinna)

| Pitkäjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°50′01″N, 24°05′46″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Turpoonjoen valuma-alue (35.98)
Laskujoki:  oja Myllyjärveen 
Järvinumero:  35.984.1.025
Mittaustietoja
Pinnankorkeus:  133 m 
Rantaviiva:  3,759 km 
Pinta-ala:  0,35979 km² 
 fiPitkäjärvi 
Pitkäjärvi on Kanta-Hämeessä Hämeenlinnassa oleva järvi, joka kuuluu  Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.
Maantiede

Järven pinta-ala on 36 hehtaaria ja sen pituus on 1,3 kilometriä ja leveys 500 metriä. Siihen laskee viisi suo- tai metsäojaa, joista yksi on Hirvilammi laskuoja. Järven luusua sijaitsee järven lounaisrannalla, josta saa alkunsa 1,2 kilometriä pitkä laskuoja Myllyjärveen..
Järven rantaviiva on 3,8 kilometriä pitkä ja sen ranta on pääosin moreenipohjaista metsämaastoa, joskin kolmessa kohtaa on rannassa suomaata. Järvessä on kaksi saarta ja se on hyvin kivinen. Rannoille on rakennettu neljä loma-asuntoa, joille johtaa tiet Lietsasta tai valtatieltä 10.
Historia

Vuoden 1884 Senaatin kartastossa järvi nimenä luki "Pitkäjärvi", mutta silloin järvi oli nykyistä pitempi. Selkeimmät erot nykykarttoihin löytyvät rantaviivassa, tulo-ojan suu ei enää ole pitkä lahti, kun järven luoteispää ei työnny leveänä pitkälle, kun eteläpään lahdet ovat suoristuneet ja järvi on ympäristön mäkiin nähden lyhentynyt. Myös koillisrannan pullea keskikohta on ohentunut ja sen paikalla on suota. Senaatin karttaan on yleensä merkitty suuret saaret, mutta nykyjärven pohjoispään saari puuttuu. Näiden erojen vuoksi on mahdollista, että järven vedenpintaa olisi tämän jälkeen laskettu.
Poveste de viață

| Poveste de viață Akcent |
| --- | --- | --- |

Studioalbumin tiedot
 Julkaistu: 2004
 Tyylilaji: Disko/Eurodance
 Kesto: 22.47
 Levy-yhtiö: Roton
Akcentin muut julkaisut
| 100 BPM 2003 | Poveste de viață 2004 | S.O.S. 2005 |
Poveste de viață on romanialaisen eurodanceyhtye Akcentin neljäs albumi, joka julkaistiin vuonna 2004. Romaniankielinen albumi sisälsi vain kuusi kappaletta ja lisäksi musiikkivideon ”Poveste de viață” -kappaleesta. Myös ”Spune-mi (Hey baby!)” -kappaleesta tehtiin video.
Kappaleet

Poveste De Viață – 4.40
Spune-mi (Hey Baby!) – 3.24
S-ajung O stea – 4.00
Iar Si iar – 3.52
Te Văd, Te Simt, Te Doresc – 3.29
Vreau Să Stii – 3.20
Perth ja Kinross

| Perth and Kinross Peairt agus Ceann Rois |
| --- | --- |
 Glen Lyon -laakso
 Alueen sijainti Skotlannissa
 Koordinaatit: 56°25′N, 03°29′W 
Valtio:  Yhdistynyt kuningaskunta
Maa:  Skotlanti
Hallinto:  
 – hallinnollinen keskus:  Perth
Pinta-ala:  5 286 km²
Väkiluku (2015):  149 930
 – väestötiheys:  28,4 as./km²
Lyhenteet:  
 – ISO 3166:  GB-PKN
 
Hallintoalueen internetsivut
Perth ja Kinross (gaeliksi Peairt agus Ceann Rois, skotiksi Pairth an Kinross) on yksi Skotlannin 32:sta hallintoalueesta (council area). Siellä on arviolta 149 930 asukasta (vuonna 2015) ja sen pinta-ala on 5 286 neliökilometriä. Alueen pääkaupunkina toimii Perth.
Kyliä ja kaupunkeja

| 0 | 1 | 2 | 3 |
| --- | --- | --- | --- |
|  Abbots Deuglie  Abernethy  Aberfeldy  Acharn  Airntully  Almondbank  Alyth  Amulree  Auchlyne  Auchterarder  Balado  Balbeggie  Ballinluig  Bankfoot  Blackford  Blair Atholl  Blairgowrie  Bridge of Balgie  Bridge of Cally |  Bridge of Earn  Bridge of Tilt  Burrelton  Campmuir  Clunie  Comrie  Coupar Angus  Crieff  Dull  Dunkeld  Dunning  Errol  Fearnan  Finegand  Forgandenny  Forteviot  Fortingall  Glencarse  Glenfarg |  Glenshee  Grandtully  Inchture  Invergowrie  Kenmore  Killiecrankie  Kingoodie  Kinloch Rannoch  Kinross  Kinrossie  Kirkmichael  Lawers  Leetown  Logierait  Luncarty  Madderty  Meigle  Meikleour |  Methven  Milnathort  Moneydie  Muthill  Perth  Pitcairngreen  Pitlochry  Rattray  Redgorton  Scone  Scotlandwell  Spittal of Glenshee  Stanley  St Fillans  St Madoes  Trinafour  Waterloo  Weem |
Aiheesta muualla

Kuvia tai muita tiedostoja aiheesta Perth ja Kinross Wikimedia Commonsissa
Hallintoalueen internetsivut
Skotlannin hallintoalueet
Aberdeen
Aberdeenshire
Angus
Argyll ja Bute
Clackmannanshire
Dumfries ja Galloway
Dundee
Edinburgh
Etelä-Ayrshire
Etelä-Lanarkshire
Falkirk
Fife
Glasgow
Inverclyde
Itä-Ayrshire
Itä-Dunbartonshire
Itä-Lothian
Itä-Renfrewshire
Länsi-Dunbartonshire
Länsi-Lothian
Midlothian
Moray
Orkney
Perth ja Kinross
Pohjois-Ayrshire
Pohjois-Lanarkshire
Renfrewshire
Scottish Borders
Shetland
Stirling
Ulko-Hebridit
Ylämaa
Povilas Vanagas

| Povilas Vanagas |
| --- | --- |
 Margarita Drobiazko ja Povilas Vanagas 2001-2002 kauden vapaaohjelmassa
Henkilötiedot
Syntynyt: 23. heinäkuuta 1970 (ikä 54) Kaunas, Liettuan SNT
Kansalaisuus:   Liettua
Taitoluistelija
Pituus:  180 cm
Pari:  Margarita Drobiazko
Entiset valmentajat:  Elena Maslennikova, Igor Shpilband,  Rostislav Sinicyn,  Elena Tchaikovskaia
Entiset koreografit:  Elena Maslennikova Gintaras Svistunavicius
Luisteluseura:  Sports School Baltu Ainiai
Aloittanut:  1974
Lopettanut:  2002, 2006
Henkilökohtaiset parhaat pisteet (ISU)
Pisteet yhteensä:  196.18 EM 2006
Pakollinen tanssi:  38.34 EM 2006
Rytmitanssi:  59.60 MM 2006
Vapaatanssi:  100.89 EM 2006
Povilas Vanagas (s. 23. heinäkuuta 1970) on liettualainen taitoluistelija, joka on tullut maailmankuuluksi Margarita Drobiazkon jäätanssiparina.
Vanagas ja Drobiazko voittivat pronssia taitoluistelun maailman- (2000) ja Euroopan-mestaruuskilpailuissa (2000, 2006).
Vanagas ja Drobiazko ovat osallistuneet viisiin talviolympialaisiin (1992, 1994, 1998, 2002, 2006). He avioituivat kesäkuussa 2000.
Aiheesta muualla

Kuvia tai muita tiedostoja aiheesta Povilas Vanagas Wikimedia Commonsissa
sport-reference.com: Povilas Vanagas (Arkistoitu – Internet Archive)
Pierre Marie Léon Augustin Plateau

Pierre Marie Léon Augustin Plateau vuonna 1984.
Pierre Marie Léon Augustin Plateau (10. tammikuuta 1924 – 26. huhtikuuta 2018) oli katolisen kirkon 28. kesäkuuta 1947 vihitty ranskalainen pappi. Hän yleni piispaksi 22. huhtikuuta 1979. Hän toimi vuosina 1984–2000 Bourgesin arkkihiippakunnan arkkipiispana, ja hänen jäätyään eläkkeelle tehtäviin siirtyi Hubert Marie Pierre Dominique Barbier.
Pikkuhirvenjäkälä

| Pikkuhirvenjäkälä |
| --- | --- |

Uhanalaisuusluokitus
 Elinvoimainen 
  
Tieteellinen luokittelu
Kunta::  Sienet Fungi
Kaari::  Kotelosienet Ascomycota
Luokka::  Lecanoromycetes
Alaluokka::  Lecanoromycetidae
Lahko::  Maljajäkälät Lecanorales
Heimo::  Karpeet Parmeliaceae
Suku::  Hirvenjäkälät Cetraria
Laji::  ericetorum
Kaksiosainen nimi
 Cetraria ericetorum  Opiz 
Katso myös
   Pikkuhirvenjäkälä Wikispeciesissä   Pikkuhirvenjäkälä Commonsissa 
Infobox OKNimi-testi OK: 
Pikkuhirvenjäkälä (Cetraria ericetorum) on hirvenjäkälien sukuun kuuluva jäkälä. Jäkälä kasvaa noin 3–5 senttimetriä korkeaksi pensasmaiseksi tuppaaksi. Se on väriltään tumman- tai punaisenruskea. Kasvaa kangasmetsissä, sisällöllä, hietikoilla ja tunturikankailla. Melko yleinen koko Suomessa.
Pikkuhirvenjäkälän jäkäläaineena eli sekundaarisena aineenvaihduntatuotteena esiintyy likesteriinihappoa (C19H32O4) ja protolikesteriinihappoa (C19H32O4).
Aiheesta muualla

Laji.fi: Pikkuhirvenjäkälä (Cetraria ericetorum)
UniProt: Taxonomy - Cetraria ericetorum (englanniksi)
Consortium of Lichen Herbaria: Cetraria ericetorum (englanniksi)
Pikkuhelmiomenapuu

| Pikkuhelmiomenapuu |
| --- | --- |
 Valkokukkainen pikkuhelmiomenapuu
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Amygdaloideae
Suku::  Omenapuut Malus
Laji::  toringo
Muunnos::  sargentii
Kolmiosainen nimi
 Malus toringo var. sargentii  (Rehder) C.K.Schneid. 
Synonyymit
 Malus sargentii 
Katso myös
   Pikkuhelmiomenapuu Commonsissa 
Infobox OKNimi-testi OK: 
Pikkuhelmiomenapuu eli helmiomenapensas eli marjaomenapensas (Malus toringo var. sargentii) on helmiomenapuun eli japaninmarjaomenapuun muunnos. Se on leveä- ja jäykkäoksainen sekä voimakaspiikkinen, pieniä omenoita syksyllä kasvattava, 1–2 m korkea ja 3 m leveä pensas. Omenankukat ovat valkoiset ja omenat tummanpunaisia. Marjaomenapensaasta on olemassa myös punakukkainen lajike, jonka kukan terälehdet ovat vaaleanpunaiset.
Aiheesta muualla

Mustila arboretum: Malus toringo var. sargentii – marjaomenapensas
Encyclopedia of Life: Malus toringo var. sargentii (englanniksi)
Phoenix Rising

| Phoenix Rising> Tiedot |
| --- | --- |
Toiminnassa:  2007–
Tyylilaji:  power metal, sinfoninen metalli
Kotipaikka:  Madrid, Espanja
Laulukieli:  espanja, englanti
Levy-yhtiö:  Sonic Attack/Hydrant Music  
Infobox OKNimi-testi OK: 
Phoenix Rising on vuonna 2007 perustettu power metallia soittava yhtye Espanjasta.
Jäsenet

Miguel González Calvo – Laulu/Kitara
Daniel Martínez del Monte – Kitara
Jesús M. Toribio – Koskettimet
Sergio Wild – Basso
Iván Méndez – Rummut
Jäsenet > Entiset jäsenet

Francisco Jesús "Patxi" Quintanilla - Koskettimet (2007-2010)
Julkaisut

Ne Bis In Idem - 2010
MMXII (Espanja) - 2012
MMXII (Englanti) - 2012
Versus - 2014
Acta Est Fabula - 2021
Aiheesta muualla

http://www.phoenixrisingmetal.com/
Pikkuhelttamesikko

| Pikkuhelttamesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Helttamesikot Anthochaera
Laji::  chrysoptera
Kaksiosainen nimi
 Anthochaera chrysoptera  (Latham, 1802 
Katso myös
   Pikkuhelttamesikko Wikispeciesissä   Pikkuhelttamesikko Commonsissa 
Infobox OKNimi-testi OKIUCN-testi OK: 
Pikkuhelttamesikko (Anthochaera chrysoptera) on varpuslintu, joka kuuluu mesikkoihin. Se on australialainen.
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Anthochaera chrysoptera (englanniksi)
Pitkäjärvi (Ikaalinen, Helteenkylä)

| Pitkäjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°47′19″N, 23°14′26″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kyrösjärven alue (35.52)
Laskujoki:  oja Luhdikkaaseen 
Järvinumero:  35.521.1.011
Mittaustietoja
Pinnankorkeus:  105,5 m 
Rantaviiva:  1,719 km 
Pinta-ala:  0,06026 km² 
 fiPitkäjärvi 
Pitkäjärvi  on Pirkanmaalla Ikaalisissa Helteenkylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Pitkäjärvi on osa Kyrösjärven lähialuetta.
Maantietoa

Järvi on 700 metriä pitkä, 150 metriä leveä ja sen pinta-ala on 6,0 hehtaaria. Se sijaitsee enimmäkseen metsämaastossa, mutta järven itäpäätä kiertää pellot. Länsipään rannat ovat soistunutta metsää. Siihen laskee kolme ojaa, joista yksi tuo vettä Sahrikkaasta. Järven oma laskuoja lähtee järven luoteispäästä ja virtaa 400 metriä Luhdikkaaseen. Järven lähistöllä sijaitsee viisi maatilaa ja järven 1,7 kilometriä pitkällä rannalla sijaitsee useita vapaa-ajan asuntoja. Niille johtaa metsätiet, jotka haarautuvat Helteenkylän kylätieltä.
Historiaa

Isojakokartassa vuosilta 1830-1848 näyttää Pitkäjärven laskuojan samanlaisena kuin nykyään. Siihen aikaan ei Sahrikkaalla ollut omaa laskuojaa ja järvikin oli silloin suurempi.
Pierre Lévy

Pierre Lévy
Pierre Lévy (s. 1956) on Tunisiassa syntynyt ranskalainen filosofi, kulttuuriteoreetikko ja mediatutkija, joka on erikoistunut ymmärtämään digitaalisten teknologioiden kulttuurisia ja kognitiivisia vaikutuksia ja ihmisen kollektiivisen älykkyyden ilmiötä.
Hän esitteli kollektiivisen älykkyyden käsitteen vuonna 1994 julkaisemassaan kirjassa L'intelligenceective: Pour une anthropologie du cyberspace.
Pierre Lévy opettaa tällä hetkellä Ottawan yliopiston viestinnän laitoksella.
Käännös suomeksi
Peter Max

Peter Max
Peter Max (s. 1937 Saksa) on yhdysvaltalainen kuvataiteilija. Hän nousi maineeseen poptaiteilijana 1960-luvulla. Hänen tyyliään on kuvailtu uusekspressionistiseksi. Max on saanut värikkäillä teoksillaan merkittävän aseman yhdysvaltalaisessa nykykulttuurissa maalaamalla muun muassa useille Yhdysvaltain presidenteille sekä tekemällä taidetta moniin merkittäviin urheilutapahtumiin. Esimerkiksi vuoden 2006 talviolympialaisissa hän oli Yhdysvaltain joukkueen virallinen taiteilija.